АҞӘА, ԥхынҷкәын 20 - Sputnik. Шәача ақалақьтә маҵзурақәа зегьы русура дырӷәӷәеит аԥшаҳәа иахьаҵанакуа ақәаршыҩқәа ахьыҟалои ашьхарақәа рҿы асоурақәеи ахьазԥхьагәаҭоу азы, абри атәы аанацҳауеит ақалақь ахадара.
Иазгәаҭоуп амҽыша ахәылԥаз инаркны уахыки-ҽнаки Шәача ақәа, ақәабаа-сабаа, асы леиуеит ҳәа, ҭыԥқәак рҿы алышәшәақәа рыҽдырцәгьоит ҳәа. Ашьхара иахьаԥну ақәабаа-сабаа афымцацәаҳәақәеи аҵлақәеи ирықәшәуеит рҳәеит.
"Шәача ақалақьтә маҵзурақәа зегьы русура дырӷәӷәеит. Гәбаадәы иахьаҵанакуа амҩақәа зладрыцқьо атехникеи амҩақәа рҟны аҵаа ықәызхуа ареагентқәеи еиқәыршәаны ирымоуп", - аҳәоит адырраҭараҿы.
Уаанӡа асы ахьыҟам азы ашьхашәҩатә сезон алагара арыцхә ахызгоз ашьхатә курортқәа ирҳәахьан ргәы хыҭхыҭуа асы анлеиуа ҳәа ишыԥшу. Шәача зегь иреиҳау ашьхатә курорт "Роза Хутор" ашәҩала алыбааразы ашьхарақәа аанартырц агәы иҭан асы бзианы иаур ԥхынҷкәын 25-26 рзы.